Diari Oficial de la Generalitat Valenciana


Sumari del DOGV 3736, del 25-04-2000 (2000/2980)

ORDRE de 21 de marzo de 2000, de la Conselleria de Cultura, Educació i Ciència, per la qual es convoquen ajudes per a activitats culturals de foment del llibre i la lectura i per a l'increment bibliogràfic, destinat a biblioteques hospitalàries per a usuaris en hospitals públics de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3736

Data del DOGV
:   25-04-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/2980


Data del document
:   21-03-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * biblioteca
    * indústria del llibre
    * ajuda pública
    * suport econòmic
    * establiment hospitalari

ORDRE de 21 de marzo de 2000, de la Conselleria de Cultura, Educació i Ciència, per la qual es convoquen ajudes per a activitats culturals de foment del llibre i la lectura i per a l'increment bibliogràfic, destinat a biblioteques hospitalàries per a usuaris en hospitals públics de la Comunitat Valenciana. [2000/2980]
  
La Conselleria de Cultura, Educació i Ciència, segons la Llei 10/1986, de 30 de desembre, d'Organització Bibliotecària de la Comunitat Valenciana, té com a objectiu el foment de la lectura a través de la millora dels servicis bibliotecaris, i per a això té el propòsit d'ajudar al manteniment de les biblioteques d'hospitals públics de la Comunitat Valenciana contribuint a sufragar les despeses derivades de la realització d'activitats culturals de foment a la lectura i de la compra de llibres i revistes.
  
En conseqüència, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Convocar concurs públic per a la concessió d'ajudes destinades a biblioteques d'hospitals públics dependents del Servei d'Atenció a l'Usuari de la Comunitat Valenciana contribuint a sufragar les despeses derivades de la realizació d'activitats culturals de foment a la lectura i de la compra de llibres i revistes, i aprovar les bases per les quals es regix, així com el model d'instància i el del certificat, que s'inclouen en l'annex I, II i III de la present ordre.
  
Segon
  
L'import de les ajudes s'abonarà a càrrec de l'aplicació pressupostària 415/000/00 projecte 3179 del present exercici econòmic, dins de la línia denominada ?Actualizació Bibliogràfica de Biblioteques d'Hospitals Públics?. L'import global màxim destinat a les ajudes serà de 31.639.452 de pessetes (60.101,21 Euros)
  
DISPOSICIONS FINALS
  
Primera
  
Es delega en el director general del Llibre i Coordinació Bibliotecària la facultat de resoldre la concessió de les subvencions i se l'autoritza perquè, en l'àmbit de les seues competències, adopte les mesures necessàries per a l'aplicació i el desenrotllament de la present ordre.
  
Segona
  
La present ordre entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107,116 i 117 de la Llei de Regim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contencioso Administrativa, contra el present acte, que posa fi a la via administrativa, es podra recórrer potestativament en reposició o bé plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'interposarà davant el conseller de Cultura, Educació i Ciència, en el termini d'un mes comptador des de l'endemà de la publicació.
  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 21 de marzo de 2000
  
El conseller de Cultura, Educació i Ciència
  
MANUEL TARANCÓN FANDOS
  
ANNEX I
  
Bases de la convocatòria d'ajudes per a activitats culturals de foment del llibre i la lectura i per a l'increment bibliogràfic, destinat a biblioteques hospitalàries per a usuaris en hospitals públics de la Comunitat Valenciana.
  
Primera
  
Les ajudes contribuiran al finançament de les despeses derivades de la realització d'activitats culturals per a fomentar la lectura i per a l'adquisició de llibres i revistes destinats a les biblioteques hospitàlaries dependents del Servei d'Atenció a l'Usuari en hospitals públics de la Comunitat Valenciana.
  
Segona
  
Podran sol·licitar les ajudes tots els hospitals públics radicats a la Comunitat Valenciana que compten amb un servici de biblioteca d'atenció a l'usuari i desitgen realitzar activitats de foment a la lectura així com incrementar el seu fons bibliogràfic.
  
Tercera
  
1. El termini de presentació de sol·licituds serà d'un mes, que es comptarà des de l'endemà de la publicació de la present convocatòria en el Diari Oficial de la Generalitat Valenciana. El termini de presentació es comptarà de data a data; si en el mes de venciment no hi haguera dia equivalent a aquell en què comença el còmput, s'entendrà que el termini expira el darrer dia del mes. Els terminis que finalitzen en dies que siguen inhàbils, així com els dissabtes i els dies 24 i 31 de desembre, o qualsevol altre que reglamentàriament es declare com a inhàbil, s'entendran prorrogats fins al primer dia hàbil següent.
  
2. La sol·licitud d'ajuda econòmica anirà firmada per l'òrgan competent de l'hospital i s'adreçarà a la Conselleria de Cultura, Educació i Ciència, Direcció General del Llibre i Coordinació Bibliotecària.
  
Les sol·licituds, el model de les quals figura en l'annex II de la present ordre, hauran d'anar acompanyades necessàriament dels següents documents:
  
a) Certificat del director econòmic de l'hospital en el qual conste: la quantitat pressupostada per a activitats culturals de foment a la lectura i per a l'adquisició de llibres i revistes, per a la biblioteca, en l'exercici de 2000.
  
b) Entitat bancària i número de compte corrent on s'ha de realitzar l'ingrés de la transferència, en el cas que siga concedida l'ajuda.
  
c) Fotocòpia del CIF de l'hospital titular del centre de lectura.
  
d) En el cas que se sol·licite subvenció per a la realització d'activitats de foment a la lectura s'haurà de presentar la memòria i/o projecte de les activitats que es realitzaran en el centre de lectura al llarg de l'any 2000.
  
3. La documentació exigida en la present base podrà presentar-se en els serveis centrals de la Conselleria de Cultura, Educació i Ciència, o per qualsevol dels mitjans establits en l'art. 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. Si la sol·licitud no reunix els requisits i documents que s'assenyalen en la present base, es requerirà l'interessat perquè, en el termini de deu dies, esmene la falta o aporte els documents preceptius. Si no ho fera així, es considerarà que ha desistit de la petició , prèvia resolució i haurà de ser dictada en els terminis prevists en l'article 42 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú.
  
Quarta
  
1. La valoració de les sol·licituds, la realitzarà el Consell de Biblioteques de la Generalitat Valenciana que, segons la Llei 10/1986, de 30 de desembre, d'Organització Bibliotecària de la Comunitat Valenciana, ha de ser escoltat per a la distribució anual del crèdit consignat en els pressupostos de la Generalitat Valenciana per al finançament de la xarxa bibliotecària de la Generalitat.
  
2. El Consell de Biblioteques, segons les peticions presentades, establirà un mínim i un màxim de la quantitat que, si és procedent, es concedirà.
  
3. Es valorarà la memòria i/o projecte de les activitats que es realitzaran en el centre de lectura al llarg de l'any 2000.
  
4. De la mateixa manera, es valorarà l'acreditació, a través de les estadístiques mensuals, de l'ús de les instal·lacions del centre de lectura.
  
5. Una vegada realitzada la valoració, el Consell de Biblioteques formularà la proposta de resolució de les ajudes, que serà elevada al director general del Llibre i Coordinació Bibliotecària qui, per delegació del conseller, adjudicarà les ajudes a través d'una resolució que serà publicada en el Diari Oficial de la Generalitat Valenciana.
  
6. Si en el termini de tres mesos, comptadors a partir del dia en què finalitze el termini de presentació d'instàncies, no s'ha dictat la Resolució corresponent, s'entendrà que la petició presentada ha estat desestimada.
  
Quinta
  
En el cas que l'import justificat per l'hospital siga menor que la subvenció concedida, la quantitat a satisfer per la Conselleria de Cultura Educació i Ciència serà l'import realment justificat.
  
Sisena
  
Són obligacions del beneficiari:
  
a) Realitzar la inversió que fonamenta la concessió de l'ajuda.
  
b) Acreditar davant la Conselleria de Cultura, Educació i Ciència la realització de la inversió, així com el compliment dels requisits i condicions que determinen la concessió de l'ajuda.
  
c) El sotmetiment a les actuacions de control financer que corresponen a la Intervenció General en relació amb a les ajudes concedides.
  
d) Comunicar a la Conselleria de Cultura, Educació i Ciència l'obtenció de subvencions o ajudes per a la mateixa finalitat, procedents de qualssevol administracions o ens públics.
  
Setena
  
Tota alteració de les condicions que s'han tingut en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió, o si és procedent, al reintegrament de les quantitats percebudes, en els supòsits establits per l'article 47.9 del Text Refós de la Llei d'Hisenda Pública de la Generalitat Valenciana.
  
L'import de les subvencions regulades en la present ordre en cap cas podrà ser d'una quantitat tal que, aïlladament o en concurrència de subvencions o ajudes d'altres administracions públiques o d'altres ens públics o privats, supere el cost de la inversió a realitzar pel beneficiari.
  
En este cas, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de la inversió realitzada.
  
Huitena
  
Quan en l'exercici de les funcions d'inspecció o control, es deduïsquen indicis de la incorrecta obtenció o destinació de la subvenció o ajuda percebuda, els agents encarregats de la inspecció podran acordar la retenció de les factures, documents equivalents o substitutius i de qualsevol altre document relatiu a les operacions en les quals es manifesten els indicis.
  
Novena
  
El pagament de les aportacions de la Generalitat Valenciana es realitzarà conforme a la Llei de Pressupostos de la Generalitat Valenciana per a l'any 2000, de la forma següent:
  
La transferència es realitzarà una vegada justificada totalment la realització de la inversió.
  
Per a procedir a la justificació, els hospitals beneficiaris hauran de presentar la documentació següent:
  
a) Original i còpia de les factures reglamentàries dels llibres i revistes datades en l'any 2000, en els quals apareixeran els preus per unitats i l'import total de la compra, expedides per l'empresa proveïdora, o 2 fotocòpies degudament confrontades de les factures.
  
En el cas de la realització d'activitats culturals es presentaran les factures en les mateixes condicions.
  
b) Informe, per duplicat, del bibliotecari, en el qual es faça constar literalment que els llibres i revistes adquirits són els de les factures, que han estat entregats correctament i s'han destinat a l'ús previst.
  
En el cas de la realització d'activitats culturals el bibliotecari informarà de la data en la qual es va realitzar l'activitat cultural.
  
Els justificants establits en la present base hauran de presentar-se fins al 16 d'octubre de 2000 en la Conselleria de Cultura, Educació i Ciència. Si no ho fera així l'adjudicatari perdrà el dret a percebre l'ajuda.
  
ANNEX II
  
SOL.LICITUD D'AJUDA PER A ACTIVITATS CULTURALS DE FOMENT DEL LLIBRE I LA LECTURA I PER A L'INCREMENT BIBLIOGRÀFIC DESTINAT A BIBLIOTEQUES HOSPITALÀRIES PER A USUARIS EN HOSPITALS PÚBLICS DE LA COMUNITAT VALENCIANA.
  
Sr./Sra.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ com a representant de l'hospital de\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, segons el que disposa l'ordre d'ajudes per a activitats culturals de foment del llibre i la lectura i per a l'increment bibliogràfic, destinat a biblioteques hospitalàries per a usuaris en hospitals públics de la Comunitat Valenciana
  
EXPOSE:
  
Primer. Que l'hospital que represente desitja acollir-se a les esmentades ajudes, per a la qual cosa aporta la següent documentació:
  
a) Certificat del director Econòmic de l'hospital en el qual conste: la quantitat pressupostada per a la realització d'activitats culturals de foment del llibre i la lectura i per a l'adquisició de llibres i revistes, per a la biblioteca, en l'exercici de l'any 2000.
  
b) Entitat bancària i número de compte corrent on haurà d'efectuar-se l'ingrés de la transferència, en el cas que siga concedida l'ajuda.
  
c) Fotocòpia del CIF de l'hospital titular del centre de lectura.
  
d) Memòria i/o projecte de les activitats que realitzaran en el centre de lectura al llarg de l'any 2000. (En el cas que se sol·licite subvenció per a la realització d'activitats de foment a la lectura.)
  
Segon. Que este hospital, pel fet de participar en la present convocatòria, accepta totes les condicions establides en les bases que la regulen.
  
\_\_\_\_\_\_\_\_\_, \_\_\_\_\_ de\_\_\_\_\_\_\_\_\_\_\_\_\_\_\_ de 2000
  
(firma)
  
CONSELLERIA DE CULTURA, EDUCACIÓ I CIÈNCIA. DIRECCIÓ GENERAL DEL LLIBRE I COORDINACIÓ BIBLIOTECÀRIA.
  
ANNEX III
  
Sr./Sra.\_\_\_\_\_\_\_\_\_\_\_\_\_\_\_\_\_\_\_ com a director econòmic de l'Hospital de \_\_\_\_\_\_\_\_\_\_\_\_\_\_\_\_\_\_\_
  
CERTIFIQUE:
  
Que la quantitat pressupostada per a llibres i revistes destinada a la biblioteca així com per a la realització d'activitats culturals destinades al foment de la lectura, durant l'exercici de l'any 2000 es de\_\_\_\_\_\_\_\_\_ PTA.(\_\_\_\_\_\_\_Euros)
  
I perquè conste i tinga l'efecte que corresponga davant de la Conselleria de Cultura, Educació i Ciència, estenc el present certificat. \_\_\_\_de\_\_\_\_\_\_\_\_\_\_\_de 2000.
  
EL DIRECTOR ECONÒMIC